《贺王介甫初就职秘阁》
宋代·刘敞

凤凰信高远，矰缴安得羁。非君九韶奏，讵肯一来仪。

王子美无度，孤飞绝云霓。常恐浊一世，斯人莫见之。

天子蹈轩虞，公卿聚皋夔。孰言阿阁下，定有朝阳诗。

愿得调律吕，聆音辨雄雌。毋空著图象，但取夸童儿。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。